 “Сүнгән йолдызлар” – 30 елдан соң кабат Камал театры сәхнәсендә (ВИДЕОКӨНДӘЛЕК)

	Камал театрында Кәрим Тинчурин пьесасы буенча "Сүнгән йолдызлар" премьерасының репетицияләре бара. Спектакльнең премьерасы - 14, 15 һәм 16нчы февральдә.	 Камал театрында Кәрим Тинчурин пьесасы буенча "Сүнгән йолдызлар" премьерасының репетицияләре бара. Режиссер - Фәрит Бикчәнтәев, рәссам - Сергей Скоморохов, пластика буенча режиссер - Ольга Даукаева. 1970 елларда Сәлимҗанов куелышындагы "Сүнгән йолдызлар" спектакле бик зур уңыш барды. Пьесаның мистикага нигезләнгән һәм имчелек белән көчәйтелгән антимилитар пафосы бүгенге көндә бигрәк тә актуаль яңгырый. Этнографик детальләргә, поэтик бизәкләргә бай әсәр режиссерның иң кыю визуаль идеяләрен тормышка ашырырга ярдәм итәр, ә труппага классик кануннарның мәгънәсенә төшенергә мөмкинлекләр тудырыр дип ышанабыз. Пьеса антагонист-геройлар булмавы белән үзенчәлекле. Сәрвәр белән Исмәгыйльгә каршы торучы көч Надир Мәхдүм түгел, хәтта имче карчык та түгел, ә наданлык, үлемгә илтүче милитаризм, тәкъдир - болар барысы да "Сүнгән йолдызлар" әсәрен антик трагедиягә якынайта. Сюжетның мелодрама жанрында булуы, тамашачының кызыксынуын тагын да арттыра. Әлбәтта, сюжетның беренче планы артында режиссер геройлар арасында башка төрле мөнәсәбәтләр корачак һәм танылган әсәрнең яңа мәгънәләрен ачачак. СПЕКТАКЛЬНЕҢ ПРЕМЬЕРАСЫ 14, 15 һәм 16 ФЕВРАЛЬДӘ. Публикация от  Галиәсгар Камал театры (@kamalteatr) 13 Янв 2020 в 6:15 PST 
	---	
Камал театры

	№ --- | 15.01.2020	


